
         Republika Hrvatska
TRGOVAČKI SUD U ZAGREBU	
      Zagreb, Amruševa 2/II				                             
							20 St-4937/16-8   

R E P U B L I K A  H R V AT S K A

R J E Š E N J E

	TRGOVAČKI SUD U ZAGREBU po stečajnom sucu Luciji Butigan, u stečajnom postupku povodom prijedloga predlagatelja LJILJANA BILIĆ iz Zagreba, Janka Matka 4, (kao nasljednica pok. Jure Bilića), koju zastupa punomoćnik Darko Belaić, odvjetnik iz Zagreba, Bulićeva 6, za otvaranje stečajnog postupka nad trgovačkim društvom INDUSTROGRADNJA GRUPA d.d., Zagreb, Kennedyjev trg 2, OIB:19751350811, dana 17. lipnja 2016.g.

r i j e š i o     j e 

I.	Pokreće se prethodni postupak radi utvrđivanja uvjeta za otvaranje stečajnog postupka nad trgovačkim društvom INDUSTROGRADNJA GRUPA d.d., Zagreb, Kennedyjev trg 2, OIB:19751350811,.

II. 	Određuje se ročište radi izjašnjenja o prijedlogu za otvaranje stečajnog postupka za dan  1. rujan 2016.g. u 09,30 sati, u Trgovačkom sudu u Zagrebu, Petrinjska br. 8, soba br. 91/II (ulična zgrada), na koje se pozivaju:

· predlagatelju po punomoćniku Darko Belaić, odvjetnik iz Zagreb, Bulićeva 6 
· dužnik INDUSTROGRADNJA GRUPA d.d., Zagreb, Kennedyjev trg 2
· osobe ovlaštene za zastupanje dužnika:
- Adam Henry Teeger, na adresu tvrtke,
- Radmila Zirić, Zagreb, Josipa Roglića 5
- Ivan Rožić,Velika Gorica, 3. Šenoin put 10  

III.	Osobe iz točke II ovog Rješenja mogu se i pisano izjasniti.

Obrazloženje

	 Predlagatelj-vjerovnik je podnio prijedlog za otvaranje stečajnog postupka nad trgovačkim društvom INDUSTROGRADNJA GRUPA d.d., Zagreb, Kennedyjev trg 2, dana 5. svibnja 2011., pod poslovnim brojem St- 474/11, a pod kojim brojem je sud donio rješenje dana 13. siječnja 2012., o prekidu postupka do pravomoćnosti odluka u prethodno podnesenim prijedlozima protiv ovog dužnika, a iz razloga koji su navedeni u citiranom rješenju, te zatim, a nakon pravomoćno završenih prethodnih postupaka protiv ovog dužnika, sud je donio rješenje da se postupak nastavlja, sada pod poslovnim brojem St-4937/16.
	U podnesenom prijedlogu predlagatelj-vjerovnik LJILJANA BILIĆ iz Zagreba, Janka Matka 4, (kao nasljednica pok. Jure Bilića) navodi da dužnik na temelju pravomoćne i ovršne sudske odluke Općinskog građanskog suda u Zagrebu, pod poslovnim brojem Pr-3729/08 od 24. veljače 2011., duguje vjerovniku iznos glavnice od 338.382,18 kn sa pripadajućim kamatama, glavnicu u iznosu od 466.107,36 kn s pripadajućim kamatama, naime neisplaćene jubilarne nagrade iznos od 3.500,00 kn s pripadajućim zateznim kamatama, neisplaćene regrese za godišnji odmor za 2006., 2008., 2009., u iznosu od 4.800,00 kn s pripadajućim kamatama, te parnični trošak u iznosu od 118.536,35 kn sa pripadajućim kamatama. Da dužnik nije dobrovoljno ispunio svoju obvezu, jer da je nesposoban za plaćanje, a u prilog koje tvrdnje je uz prijedlog dostavljena Potvrda Fine od 27. travnja 2011, te navedenim, da je nesporno  ostvaren stečajni razlog nesposobnosti za plaćanje dužnika. Stoga predlaže, da se nad ovim dužnik otvori i provede stečajni postupak.
	Izvršenim uvidom u podneseni prijedlog za otvaranje stečajnog postupka (list 1 do 4 spisa), u presliku pravomoćne i ovršne presude Općinskog građanskog suda u Zagrebu poslovni broj Pr-3729/08 od 24. veljače 2011. (list 6 do 19 spisa), rješenje o ispravku posl.br. Pr-3729/08-42 od 22. ožujka 2011., (list 20 do 22 spisa), Potvrdu Fine od 27. srpnja 20. srpnja 2011 (list 23 spisa), utvrđeno je, da je predlagatelj-vjerovnik  ovlašten podnijeti ovakav prijedlog, odnosno, da je ovaj vjerovnik učinio vjerojatnim postojanje  svoje tražbine i stečajnog razloga nesposobnosti za plaćanje, odnosno da je prijedlog podnesen sukladno čl. 39 stavak 2 Stečajnog zakona (NN br.44/96, 161/98, 29/99,1209/00, 123/03, 197/03, 187/04, 82/06, 116/10, 125/12, 133/12).
Stoga je valjalo donijeti rješenje o pokretanju prethodnog postupka, a radi utvrđivanja uvjeta za otvaranje stečajnog postupka, na temelju članka 42. točka 1. Stečajnog zakona, te na temelju odredbe članka 49. stavak 1. Stečajnog zakona određeno je ročište radi izjašnjenja o prijedlogu za otvaranje stečajnog postupka.  
Na temelju odredbe članka 49. točka 2. Stečajnog zakona pozvane osobe se upućuju da se o prijedlogu mogu i pisano izjasniti.
  
U Zagrebu 16. lipnja 2016.g.

			        
						       		 STEČAJNI SUDAC:

								    Lucija Butigan, v.r.

Pouka o pravnom lijeku:
Protiv ovog rješenja nije dopuštena posebna žalba (članak 42. stavak 1. Stečajnog zakona).

      Za točnost otpravka-ovlašteni službenik:
  					                                  (Valentina Kranjčić)

